CELEX: C2006/143/33
Language: sl
Date: 2006-06-17 00:00:00
Title: Zadeva C-124/05: Sodba Sodišča (prvi senat) z dne  6. aprila 2006  (predlog za sprejetje predhodne odločbe Gerechtshof te 's-Gravenhage) — Federatie Nederlandse Vakbeweging (FNV) proti Staat der Nederlanden (Socialna politika — Zaščita varnosti in zdravja delavcev — Direktiva 93/104/ES — Pravica do plačanega letnega dopusta — Denarno nadomestilo za neizrabljen minimalni plačani letni dopust)

17.6.2006   
            
            
               SL
            
            
               Uradni list Evropske unije
            
            
               C 143/19
            
         Sodba Sodišča (prvi senat) z dne 6. aprila 2006 (predlog za sprejetje predhodne odločbe Gerechtshof te 's-Gravenhage) — Federatie Nederlandse Vakbeweging (FNV) proti Staat der Nederlanden
   (Zadeva C-124/05) (1)
   
   (Socialna politika - Zaščita varnosti in zdravja delavcev - Direktiva 93/104/ES - Pravica do plačanega letnega dopusta - Denarno nadomestilo za neizrabljen minimalni plačani letni dopust)
   (2006/C 143/33)
   Jezik postopka: nizozemščina
   Predložitveno sodišče
   Gerechtshof te 's-Gravenhage
   Stranki v postopku v glavni stvari
   
      Tožeča stranka: Federatie Nederlandse Vakbeweging (FNV)
   
      Tožena stranka: Staat der Nederlanden
   Predmet
   Predlog za sprejetje predhodne odločbe — Gerechtshof te 's-Gravenhage — Razlaga člena 7(2) Direktive Sveta 93/104/ES z dne 23. novembra 1993 o določenih vidikih organizacije delovnega časa (UL L 307, str. 18) — Združljivost z nacionalnim predpisom, ki določa možnost pisnega dogovora v času trajanja pogodbe o zaposlitvi, da se delavcu zaradi neizrabljenega minimalnega letnega dopusta zagotovi denarno nadomestilo v naslednjem letu.
   Izrek
   Člen 7 Direktive Sveta 93/104/ES z dne 23. novembra 1993 o določenih vidikih organizacije delovnega časa, kot je bila spremenjena z Direktivo Evropskega parlamenta in Sveta 2000/34/ES z dne 22. junija 2000, je treba razlagati tako, da nasprotuje temu, da nacionalna določba med trajanjem pogodbe o zaposlitvi ponuja možnost, da se letni dopust v smislu člena 7(1), ki ni bil izrabljen v enem letu, v naslednjem letu nadomesti z denarnim nadomestilom.
   
      (1)  UL C 155, 25.6.2005.